فیلیسطین دؤولت باشچی‌سی محمود عباس، باشدا فرانسا اولماق عذره ایکی دؤولت‌لی حله اینانان آوروپا اؤلکه‌لری‌نین، 1967-جی ایل سرحدلرینده پایتاختی دوغو قودس اولان فیلیسطین دؤولتینی تانیماسینی آرزولایدیق‌لارینی سؤیله‌دی.
فیلیسطین-ین  WAFA خبر آژانسی‌نین یایدیغی معلوماتا اساسا، محمود عباس و فرانسا پرزیدنتی امانوئل ماکرون رام الله-داکی پرزیدنت ایقامتگاهیندا بیر آرایا گلیبلر.
گؤروشده بؤلگه دکی پروسه لر ایله فیلیسطین مسئله سی قیمتلندیریلیب و بو موضوع لار اطرافیندا فیکیر موبادیله‌سی آپاریلیب.
محمود عباس گؤروش زامانی ایکی دؤولت‌لی حل پروسه نین و اولوسلار آراسی قانون‌لارا اویغون اولا‌راق باریشین  برقرار اولماسینی دستکله‌دیگینه گؤره امانوئل ماکرونا تشککور ائدیب.
امانوئل ماکرون ایسه اؤز نؤبه سینده اؤلکه‌سی‌نین ایکی دؤولت‌لی حل پروسه سینی دستکله‌دیگینی بیر داها وورغولاییب و فیلیسطین خالقینا اؤز ایقتیصادیاتینی و قوروم‌لارینی قورماسی اوچون دستک وئرمه یه داوام ائدجگینی قئید ائدیب.
دونن 5-جی دونیا هولوکاست فورومونا قاتیلماق اوچون ایسرایله گئدن امانوئل ماکرون داها سونرا فیلیسطینه سفر ائتمیشدی.
